ΠΕΡΙΦΕΡΕΙΑΚΗ ΔΙΕΥΘΥΝΣΗ

ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΤΡΙΠΟΛΗ, 30-05-2022

ΕΚΠΑΙΔΕΥΣΗΣ ΠΕΛΟΠΟΝΝΗΣΟΥ

**ΔΕΛΤΙΟ ΤΥΠΟΥ**

Στα πλαίσια του ευρωπαϊκού σχεδίου με τίτλο: **European herItage 3D gamEs platform for teaching mAths (IDEA)**, [Project no: 2019-1-EL01-KA201-062918], στο οποίο η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Πελοποννήσου συμμετέχει ως συντονιστής, πραγματοποιήθηκαν τρεις εκπαιδευτικές επισκέψεις μαθητών τρίτης δημοτικού των χωρών που συμμετέχουν στο σχέδιο. Συγκεκριμένα, από τις 9 έως Τις 11 Μαΐου οι μαθητές και οι συνοδοί εκπαιδευτικοί από την Ελλάδα και την Ισπανία επισκέφθηκαν την Ιρλανδία προκειμένου να ακολουθήσουν την πολιτιστική διαδρομή στο Glendalough Ireland και φιλοξενήθηκαν από το Donaghpatrick National School.

Το επόμενο εκπαιδευτικό ταξίδι περιλάμβανε την επίσκεψη μαθητών από την Ισπανία , την Ιρλανδία και την Ελλάδα στην Κύπρο και πραγματοποιήθηκε μεταξύ 23 και 25 Μαΐου. Οι μαθητές επισκέφθηκαν τον αρχαιολογικό χώρο του νεολιθικού οικισμού της Χοιροκοιτίας και φιλοξενήθηκαν στο Δημοτικό Σχολείο Αγίου Βαρνάβα στη Λευκωσία.

Οι δυο αρχαιολογικοί χώροι έχουν που επισκέφθηκαν οι μαθητές έχουν ψηφιοποιηθεί στο πλαίσιο του σχεδίου IDEA. Ο στόχος της δράσης είναι η ενίσχυση της κατανόησης των Μαθηματικών στα παιδιά του Δημοτικού Σχολείου, με τη χρήση εφαρμογών επαυξημένης πραγματικότητας, οι οποίες βασίζονται σε γνωστά τοπία πολιτισμού των χωρών που συμμετέχουν.

Στο έργο, που χρηματοδοτείται από το Ευρωπαϊκό Πρόγραμμα Erasmus+, KeyAction 2, συμμετέχουν δέκα οργανισμοί από τέσσερις χώρες, εκ των οποίων τέσσερα δημοτικά σχολεία, το Δ.Σ. Απόστολος Βαρνάβας από την Κύπρο, το PROEMASA Las Chapas από την Ισπανία, το Donaghpatrick National School από την Ιρλανδία και το Πειραματικό Δ.Σ. Καλαμάτας από την Ελλάδα. Επίσης συμμετέχουν το National University οf Ireland Galway από την Ιρλανδία, η Confederacion Española De Centros De Enseñanza (C.E.C.E) από την Ισπανία, η εταιρία M.M.C. Management Center Ltd από την Κύπρο, το ITYE Διόφαντος και η εταιρία OMEGATECH από τη χώρα μας.

Η Περιφερειακή Διεύθυνση θα ήθελε να ευχαριστήσει τους/τις εκπαιδευτικούς από τις χώρες που συμμετείχαν στις δράσεις και τους μικρούς μαθητές/τις μικρές μαθήτριες που με προθυμία και χαρά εκτέλεσαν τις δραστηριότητες και να εκφράσει τη δέσμευση αλλά και βεβαιότητά της για την επιτυχή εκτέλεση του σχεδίου. Τελικός στόχος είναι η βελτίωση της μαθησιακής διαδικασίας και η παροχή νέων εργαλείων μάθησης σε μαθητές/μαθήτριες.

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ

ΔΗΜΗΤΡΙΟΣ Ι. ΟΙΚΟΝΟΜΟΠΟΥΛΟΣ